पश्चिमी संस्कृति न तो सजातीय और न ही अपरिवर्तनीय है। अन्य सभी संस्कृतियों की तरह, इसका भी समय-समय पर विकास हुआ है और धीरे-धीरे बदलाव आया है। इसके बारे में सभी सामान्य बातों में किसी समय और स्थान पर कुछ अपवाद है। यूनानी होप्लाइट्स (सशस्त्र पैदल सैनिक) का संगठन और उनकी रणनीतियाँ कई मायनों में रोमन फ़ौज से अलग होती थीं। यूनानियों का पोलिस (इलाका), 21वीं सदी की अमेरिकी महाशक्ति की तरह नहीं है। रोमन साम्राज्य की तलवारवाजी का खेल आज के फुटबॉल की तरह नहीं है। पॉम्पी की कला, हॉलीवुड की कला नहीं है। फिर भी, पश्चिम के विकास एवं इतिहास के नक़्शे कदम पर चलना और मानवता की अन्य संस्कृतियों के साथ इसकी समानता और अंतर, उनसे ग्रहण किए गए और उन्हें योगदानस्वरुप दिए गए तत्वों की प्रशंसा करना संभव है।

"पश्चिम" क्या है, इसकी अवधारणाओं का उद्गम पश्चिमी रोमन साम्राज्य एवं पूर्वी रोमन साम्राज्य की विरासत से हुआ था। बाद में, पश्चिम के विचारों का निर्माण ईसाई और पवित्र रोमन साम्राज्य की अवधारणाओं से हुआ था। आज हम जिसे पश्चिमी विचार के रूप में देखते हैं उसे आम तौर पर यूनानी-रोमन और यहूदी-ईसाई संस्कृति के रूप में परिभाषित किया जाता है और इसमें पुनर्जागरण और ज्ञानोदय के आदर्श शामिल हैं।

संगीत, कला, कथावाचन और वास्तुकला
मध्यकालीन पश्चिम
राजनीति
इतिहास